DA Den Europæiske Unions Tidende C 18/6

Offentliggørelse af en ansøgning om ændring i overensstemmelse med artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2015/C 18/03)

Denne offentliggørelse giver ret til at gøre indsigelse mod ansøgningen om ændring, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»UVA DE MESA EMBOLSADA DEL VINALOPÓ«

EF-Nr.: ES-PDO-0117-01032-22.8.2012

BGB ( ) BOB ( X )

1. Afsnit i varespecifikationen, som berøres af ændringen

—

☐

—

☒

—

☐

—

☐

—

☒

—

☐

—

☐

—

☐

—

☐

2. Type ændring(er)

—

☐

—

☒

—

☐

—

☐

3. Ændring(er)

1. Den første ændring er tilføjelsen af nye druesorter: Doña María, Dominga og Victoria til grønne druer og Red Globe til blå druer. Begrundelse: Siden 1989, da den beskyttede oprindelsesbetegnelse »Uva de Mesa Embolsada del Vinalopó« blev indført, har området undergået mange forandringer som følge af udviklingen inden for dyrkningsmetoder og af ændringerne i og tilpasningerne af forbrugeradfærden på markederne. Oprindeligt dyrkedes Aledo, Italia eller Ideal og Rossetti. Mens man fortsat har dyrket disse sorter, er der blevet plantet andre sorter på nye hektarer. De samme dyrkningsmetoder anvendes til de nye sorter, herunder dyrkningen i pose. Arealet af det område, som er beplantet med disse nye sorter, er tilstrækkeligt stort til, at det kan udledes, at sorterne har tilpasset sig i tilfredsstillende grad. Faktisk bevarer druerne næsten hele det naturlige vokslag, ligesom de antager en mere intensiv farve og har en fejlfri skal. Hvad angår smagsegenskaberne, har sorterne »Victoria«, »Red Globe«, »Doña María« og »Dominga« på høsttidspunktet en betragtelig grad af sødme, hvilket også gælder de sorter, som oprindeligt blev dyrket (»Aledo«, »Italia/Ideal« og »Rosetti«). De har i realiteten alle minimum 12,5o Brix, når de høstes. Alle disse faktorer (sødme, bevaring af vokslaget, intensiv farve, fejlfri skal og tilpasningsevne til miljøet og til posemetoden) retfærdiggør ansøgningen om inkludering af de nye sorter i den beskyttede oprindelsesbetegnelse Uva de Mesa Embolsada del Vinalopó. Beskrivelse af de forskellige druesorter: Victoria: har store, pyramideformede klaser, som er størst foroven og mindre forneden. Druerne er store, voksgule og ovale. Frugtkødet er sprødt og har en neutral, sød smag. Tåler meget fint transport. Dyrkes på pergola og højt espalier. Kan høstes i slutningen af juli og ved intensiv dyrkning allerede i juni. Sorten drager store fordele af at blive dyrket i pose, hvilket beskytter druerne mod fugle og insekter og i særdeleshed sikrer deres kvalitet. Sorten trives med denne dyrkningsmetode og viser gode resultater. Dominga: kan høstes fra oktober og indtil slutningen af november. Sorten dyrkes altid i pose, hvilket giver druerne deres meget ensartede strågule farve og høje kvalitet, som appellerer kraftigt til forbrugerne. Doña María: har store, keglestubformede og meget løst opbyggede klaser. Druerne har en bleggul farve og er meget store og ovale. De smager meget sødt og færdigmodnes mellem starten af september og slutningen af oktober. De dyrkes på høj pergola og højt espalier med dobbelt tråd. Sorten trives godt med dyrkning i pose. Red Globe: Giver meget store, cylindrisk kegleformede og mellemløst opbyggede klaser, der har samme form som et sæt vinger, hvis længde er middel til lang. Druerne kan være røde, vinrøde, rosa eller rødviolette, er kuglerunde og meget store og har en neutral smag, sprødt frugtkød og en tyk, solid skal, som let løsnes fra frugtkødet. De dyrkes på høj pergola og højt espalier med dobbelt tråd. Denne sort har tilpasset sig perfekt til forholdene i området og til dyrkning i pose.

2. Den anden ændring består i at slette en kulturel praksis vedrørende beskæring fra beskrivelsen. De oplysninger, som ønskes slettet, er følgende: »Espalierne beskæres i spydform, hvilket vil sige Guyot-beskæring med to »arme«, som sammenlagt efterlader 12-14 knopper per vinstok. Pergolaerne har 4 arme, hver med 4-6 sporer med 2-4 knopper hver«. Begrundelse: Disse oplysninger vedrørende beskæringen, antal sporer per arm og knopper per spore er ikke relevante for produktionen af Uva de Mesa Embolsada del Vinalopó med dens særlige karakteristika. Den samlede erfaring med dyrkning af produktet, siden ansøgningen blev indgivet i 1996 og indtil i dag, medfører desuden, at det er uhensigtsmæssigt at begrænse beskæringsmetoden til den eneste, som blev beskrevet i den oprindelige specifikation. Da det er en meget konkret dyrkningspraksis, der som sagt ikke har betydning for fremstillingen af produktet med dets særlige karakteristika, ansøges der hermed om at slette disse oplysninger fra den nye specifikation.

3. Den tredje ændring er fjernelse af beskrivelsen af druerne i klasse »Ekstra« og »Klasse I«. De oplysninger, som ønskes slettet, er følgende: »Klasse »Ekstra« og »Klasse I«, som beskrevet i forordning (EØF) nr. 1730/87 og i den spanske ministerielle bekendtgørelse af 24. november 1982 (Boletín Oficial del Estado, det spanske statstidende, 27. november 1982). Klasse »Ekstra«: Druer i denne klasse skal være af fineste kvalitet. Klaserne skal have den for sorten typiske form og udvikling, og de skal være fuldstændig fejlfrie. Farven skal være ensartet og overordnet have en bleg voksgul tone. Druerne skal være faste, fastsiddende, ensartet fordelt i klasen og så vidt muligt være dækket af det naturlige vokslag. Klasens mindstevægt: 200 g ± 5 % efter vægt af klaser, der ikke opfylder kravene til denne klasse, men som opfylder kravene til »Klasse I«. For klasse »Ekstra« gælder en størrelsestolerance på 10 % efter vægt af klaserne i en pakning, som ikke opfylder kravene til denne klasse, men som i alle tilfælde opfylder kravene til »Klasse I«. »Klasse I«: Druerne i denne klasse skal være af god kvalitet. Klaserne skal have den for sorten typiske form og udvikling. Farven skal være ensartet og overordnet have en voksgul tone. Druerne skal være faste, fastsiddende og så vidt muligt være dækket af det naturlige vokslag. De kan dog være mindre ensartet fordelt i klasen end i klasse »Ekstra«, og mindre fejl ved formen eller mindre farvefejl er tilladt. Klasens mindstevægt: 150 g«. Begrundelse: Denne beskrivelse af klasse »Ekstra« og »Klasse I« såvel som deres respektive tolerancer, som angivet i registreringsansøgningen af den beskyttede oprindelsesbetegnelse Uva de Mesa Embolsada del Vinalopó, fremgik af Kommissionens forordning (EØF) nr. 1730/87 af 22. juni 1987 om fastsættelse af kvalitetsnormer for druer (3), som nu er ophævet. Desuden er disse regler af generel karakter, idet de anvendes til alle druer og altså ikke er specifikt udarbejdede til druerne med den beskyttede oprindelsesbetegnelse Uva de Mesa Embolsada del Vinalopó. Endelig bør man være opmærksom på, at denne slags regler kan blive ændret med tiden, hvorfor det ikke giver mening at udarbejde en detaljeret beskrivelse af hver enkelt kvalitetsklasse.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (4)

»UVA DE MESA EMBOLSADA DEL VINALOPÓ«

EF-Nr.: ES-PDO-0117-01032-22.8.2012

BGB ( ) BOB ( X )

1. Betegnelse

»Uva de mesa embolsada del Vinalopó«

2. Medlemsstat eller tredjeland

Spanien

3. Beskrivelse af landbrugsproduktet eller fødevaren

3.1. Produkttype

Kategori 1.6. Frugt, grøntsager og korn, også forarbejdet.

3.2. Beskrivelse af produktet med betegnelsen i punkt 1

Kun følgende sorter kan omfattes af den beskyttede oprindelsesbetegnelse:

— Grønne druesorter: Aledo: Har store og løst opbyggede klaser. Druerne er ellipseformede og voksgule. Deres skal er kraftig og sprød. Sorten modner sent, fra november til december. Italia eller Ideal: Klaserne er mellemstore, druerne er store, gyldengule og ellipseformede, frugtkødet er sprødt, og smagen minder lidt om moskateldruens. Druerne høstes fra september til oktober. Rosetti: Har store, cylindrisk kegleformede eller pyramideformede klaser. Druernes farve varierer fra voksgul til gyldengul. Druerne er store, smager neutralt, men meget sødt, og har sprødt frugtkød. Skallen er tynd og har en voksagtig konsistens. Druerne høstes fra begyndelsen af september til slutningen af oktober. Victoria: Har store, pyramideformede klaser, som er størst foroven og mindre forneden. Druerne er store, voksgule og ovale. Frugtkødet er sprødt og har en neutral, sød smag. Det er en hårdfør druesort, der kan dyrkes på pergola og højt espalier. Kan høstes i slutningen af juli og ved intensiv dyrkning allerede i juni. Dominga: Kan høstes fra oktober til slutningen af november. Druerne er meget ensartet strågule, af høj kvalitet og appellerer kraftigt til forbrugerne. Doña María: Har store, keglestubformede og meget løst opbyggede klaser. Druerne har en bleggul farve og er meget store og ovale. Meget sød smag. Druerne modnes mellem starten af september og slutningen af oktober. Dyrkes på høj pergola og højt espalier med dobbelt tråd.

— Blå druesorter: Red-Globe: Har meget store, cylindrisk kegleformede og mellemløst opbyggede klaser, der har samme form som et sæt vinger, hvis længde er middel til lang. Druerne kan være røde, vinrøde, rosa eller rødviolette, er kuglerunde og meget store og har en neutral smag, sprødt frugtkød og en tyk, solid skal, som let løsnes fra frugtkødet. Dyrkes på høj pergola og højt espalier med dobbelt tråd. Kendetegnet for disse sorter er deres kraftige sødme, som minimum når 12,5oBrix.

Druerne i klasse »Ekstra« og »Klasse I«, skal have følgende kendetegn:

— Sunde

— Rene

— Fri for enhver form for fremmedlegemer

— Fri for tegn på insektangreb og sygdomsspor

— Fri for synlige tegn på skimmel

— Fri for unormal ydre fugtighed

— Fri for fremmed lugt og/eller smag

Druerne skal være:

— velformede

— normalt udviklede

— sidde fast på klasens stilke

Kendetegnet for Uva de Mesa Embolsada del Vinalopó er, at den stort set bevarer hele sit naturlige vokslag, ligesom den antager en mere intensiv farve og har en fejlfri skal.

3.3. Råvarer (kun for forarbejdede produkter)

—

3.4. Foder (kun for produkter af animalsk oprindelse)

—

3.5. Specifikke etaper af produktionen, som skal finde sted i det afgrænsede geografiske område

Dyrkning og høst

3.6. Særlige regler vedrørende udskæring, rivning eller emballering osv.

—

3.7. Specifikke mærkningsregler

Påskrifterne, mærkningerne eller etiketterne, som kendetegner Uva de Mesa Embolsada del Vinalopó, skal omfatte Den Europæiske Unions logo for beskyttet oprindelsesbetegnelse sammen med påskriften »Beskyttet oprindelsesbetegnelse« og »Uva de mesa embolsada del Vinalopó«.

Desuden skal emballeringsvirksomheden forsyne dem med et overensstemmelsesmærke, også kaldet et garantimærke, med en alfanumerisk kode. Dette skal ske under tilsyn, således at mærket ikke kan genbruges og for at sikre sporbarheden. Disse garantimærker skal have påskriften »Denominación de Origen Protegida Uva de Mesa Embolsada del Vinalopó« og det dertilhørende logo.

4. Præcis afgrænsning af det geografiske område

Produktionsområdet for de druer, der er dækket af den beskyttede oprindelsesbetegnelse Uva de Mesa Embolsada Vinalopó, omfatter de jordlodder i parcelregistret, der tilhører den beskyttede oprindelsesbetegnelses forvaltningsenhed og ligger i følgende kommuner i Alicanteprovinsen: Agost, Aspe, Hondón de los Frailes, Hondón de las Nieves, Monforte del Cid, Novelda og La Romana.

5. Tilknytning til det geografiske område

5.1. Det geografiske områdes egenart

Naturlige faktorer

I Vinalopó Medio-området mødes de tre mediterranske klimatyper (maritimt, tempereret og subtropisk klima), som forekommer i Alicanteprovinsen.

Dette klima betyder, at temperaturen sjældent når under 0 °C, og der er størst risiko for frost i de lavtliggende områder mod nord og nordøst.

Der er store modsætninger, hvad angår nedbør, med tørke og voldsomme oversvømmelser, en øget uregelmæssighed i nedbør årene imellem og perioder med mangel på nedbør.

Jorden er kalkholdig. Dens litologiske oprindelse er terrasserede grusgrave, som består af kontinentale aflejringer, marine-, molasse- og kalkaflejringer samt mergeljord med sand- og kalksten. Al jord i Valle Vinalopó er rig på kalciumkarbonat og har et lavt indhold af organisk stof.

Distriktets topografi er formet efter Vinalopós og de tilstødende dale, der udgør en bred passage fra nordøst til sydøst, som bryder Prebéticabjergkæden, og hvor Vinalopófloden løber.

Menneskelige faktorer

Dyrkningen af druerne i pose er en særlig metode, som »udelukkende« benyttes i Medio-Vinalopó i de førnævnte kommuner. Denne praksis blev påbegyndt i Novelda Kommune omkring 1920 med det formål at beskytte klaserne mod angreb af vinmøl ved hjælp af »lommer« af papir.

Den består i at placere hver enkelt klase i en beskyttende papirpose, hvor den bliver, indtil den emballeres.

5.2. Produktets egenart

Det kendetegnende for druen med den beskyttede oprindelsesbetegnelse Uva de Mesa Embolsada Vinalopó er, at den bevarer næsten hele sit naturlige vokslag. Selve druen adskiller sig ved en mere intensiv farve og en helt fejlfri skal.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Uva de Mesa Embolsada del Vinalopó har nogle særlige karakteristika, som kan tilskrives kombinationen af naturlige og menneskelige faktorer:

Klimaet i det beskyttede område er mediterransk, og dets milde temperaturer i løbet af året giver druerne en mere intensiv farve.

Vinalopódistriktets topografi er kendetegnet ved et net af forbundne dale, som danner en passage, der beskytter mod frost og således bidrager til at intensivere druernes farve.

Dyrkningen i pose beskytter druerne, hvorfor de bevarer næsten hele deres naturlige vokslag samt en fejlfri skal.

Det har med tiden vist sig at være af stor betydning, hvilken type papir der anvendes til poserne i denne dyrkningsmetode: Det papir, der benyttes, er glittet, stråfarvet og består af lange cellulosefibre med melamin for at undgå fugt og er medansvarligt for størstedelen af druernes farvning.

Desuden har denne type papir en længere holdbarhed, og den virker mere vandafvisende over for regn, hvilket beskytter druerne mod at udvikle fejl i skallen. Dog risikerer nogle af druerne øverst i klasen at blive forbrændt, hvis temperaturen er høj, når posen placeres omkring klasen. Viden om områdets klimatologi er yderst vigtig for at kunne gennemføre den korrekte praksis, hvad angår dyrkningen i pose.

Henvisning til offentliggørelsen af varespecifikationen

(Artikel 5, stk. 7, i forordning (EF) nr. 510/2006 (5))

http://www.agricultura.gva.es/pc_uvavinalopo

(1) EUT L 343 af 14.12.2012, s. 1.

(2) EUT L 93 af 31.3.2006, s. 12. Erstattet af forordning (EU) nr. 1151/2012.

(3) EFT L 163 af 23.6.1987, s. 25.

(4) Erstattet af forordning (EU) nr. 1151/2012.

(5) Se fodnote 4.